Hun spilte i barneårene for Høybråten og Stovner, før hun kom til Vålerenga som 13-åring. Iversen var med å vinne J17 Elite-klassen på Norway Cup med Vålerenga i 2017. Hun ble matchvinner i finalen med kampens eneste scoring i 1-0 seieren over erkerival Lyn. Som 15-åring i august 2019 fikk hun sin A-lags debut for Vålerenga da hun fem minutter før slutt ble byttet inn i NM-kampen mot Fortuna.